turjo4nis/wikipedia-bn-dump-20250701 huggingface dataset:
সাদিয়া আফরিন মল্লিক

সাদিয়া আফরীন মল্লিক হচ্ছেন একজন বাংলাদেশী নারী কণ্ঠশিল্পী এবং সাংবাদিক। তিনি নজরুলগীতির একজন অনুরাগী। তিনি দ্য ডেইলি স্টারের শিল্প এবং বিনোদন অণুচ্ছেদের সম্পাদক।

পটভূমি ও কর্মজীবন 
সাদিয়া আফরীন, সৈয়দ মকসুদ আলী এবং নুরুননাহার ফয়জননেসার কন্যা, তার পিতামাতা উভয়েই ঢাকা বিশ্ববিদ্যালয়ের অধ্যাপক ছিলেন। ১৯৬৪ সালে বাংলাদেশ টেলিভিশন চালু হওয়ার সময়ে তিনি শিশু শিল্পী হিসেবে সরাসরি সম্প্রচার অনুষ্ঠানে গান গাইতেন। ব্লক প্রিন্টিং ব্যবসায় তিনি প্রথম দিককার একজন নারী উদ্যোক্তা।
সাদিয়া আফরীনের সহশিল্পী ফিরোজা বেগম ১৯৯০ সালে তিনি মাসব্যাপী সঙ্গীত আয়োজনের অংশ হিসেবে যুক্তরাষ্ট্রে যান। ১৯৯২ সালে, ভারতের এইচএমভি'র জন্য ফিরোজা বেগম, আফরীনের নজরুল সংগীতের এ্যালবামও পরিচালনা করতেন।

পুরস্কার 
 ছায়ানট স্বর্ণ পদক (১৯৭৪)
 আনন্দধারা স্বর্ণ পদক (১৯৮৬)
 নজরুল পুরস্কার (২০১৫)

তথ্যসূত্র 

জীবিত ব্যক্তি
বাংলাদেশী গায়িকা
বাংলা ভাষার সঙ্গীতশিল্পী
নজরুল সঙ্গীত শিল্পী
২০শ শতাব্দীর বাংলাদেশী সঙ্গীতশিল্পী
সাবরিনা সুলতানা

সাবরিনা সুলতানা (জন্ম ১মার্চ, ১৯৭৫) একজন বাংলাদেশী স্পোর্টস শুটার। তিনি ২০০০ সালে গ্রীষ্মকালীন অলিম্পিকে নারীদের তিন অবস্থানে ৫০  মিটার রাইফেল  প্রতিযোগিতায় অংশগ্রহণ করেন, যেখানে তিনি ৩৮ তম এবং মহিলাদের ১০ মিটার এয়ার রাইফেল ইভেন্টে অংশগ্রহণ করেন, যেখানে তিনি ৪৬তম স্থানে অবস্থান করেন।

তথ্যসূত্র 

১৯৭৫-এ জন্ম
জীবিত ব্যক্তি
বাংলাদেশের অলিম্পিক শুটার
বাংলাদেশী মহিলা ক্রীড়া শুটার
এশিয়ান গেমসে বাংলাদেশের প্রতিযোগী
নাসিমা ফেরদৌসী (কূটনৈতিক)

নাসিমা ফেরদৌসী হচ্ছেন একজন বাংলাদেশী সাবেক কূটনীতিবিদ। ১৯৭৭ সালে তিনি বৈদেশিক কর্মসংস্থানে যোগ দেন। বৈদেশিক কর্মসংস্থানে যোগ দেয়া তিনি প্রথম বাংলাদেশী নারী। ২০০২ থেকে ২০০৬ সাল পর্যন্ত তিনি ইন্দোনেশিয়ায় নিযুক্ত বাংলাদেশের রাষ্ট্রদূতের দায়িত্ব পালন করেন। ২০০৮ সালে তিনি এই পদ থেকে অবসর গ্রহণ করেন।

এছাড়াও তিনি বাংলাদেশ এলায়েন্স ফর উইমেন লিডারশীপ (BDAWL) এর নির্বাহী পরিচালক এবং স্বরাষ্ট্র অর্থনৈতিক সংসদের চেয়ারপার্সন।

তথ্যসূত্র

বহিঃসংযোগ
 Profile  in bdnews24.com 

জীবিত ব্যক্তি
বাংলাদেশী নারী কূটনীতিবিদ
ইন্দোনেশিয়ার বাংলাদেশের রাষ্ট্রদূত
ব্যাংকনোট

ব্যাংকনোট বা কাগুজে নোট ( বা paper money) বলতে ব্যাংক দ্বারা প্রস্তুতকৃত এক ধরনের আইনগতভাবে হস্তান্তরযোগ্য কর্জপত্রকে বোঝায়। কাগুজে নোট ব্যাংকে উপস্থাপন করা মাত্র এর বহনকারীকে ব্যাংক অর্থ পরিশোধ করতে বাধ্য।

ইতিহাস 
আদিতে বাণিজ্যিক ব্যাংকগুলি এই কাগুজে নোটের প্রচলন করেছিল। যখন এই কাগুজে নোট কোনও ব্যাংকের প্রধান কোষাধ্যক্ষের কাছে উপস্থাপন করা হত, তখন ব্যাংক সেটির পরিবর্তে অর্থ পরিশোধের আইনগতভাবে স্বীকৃত মাধ্যম যেমন স্বর্ণ ও রৌপ্য মুদ্রা কাগুজে টাকা উপস্থাপনকারীকে দিতে আইনগতভাবে বাধ্য ছিল।

বর্তমান যুগে বাণিজ্যিক ব্যাংকের প্রস্তুতকৃত স্থানীয় কাগুজে নোটের পরিবর্তে কেন্দ্রীয় ব্যাংকের দ্বারা প্রস্তুতকৃত “জাতীয় কাগুজে নোট” ব্যবহার করা হয়। কোনও দেশের কেন্দ্রীয় ব্যাংক কর্তৃক প্রস্তুতকৃত জাতীয় কাগুজে নোটকে সাধারণত ঐ দেশের আইন ব্যবস্থাতে অর্থ পরিশোধের বৈধ মাধ্যম হিসেবে স্বীকৃতি দেওয়া হয়।

অতীতে ব্যাংকগুলি চেষ্টা করত যাতে কোন গ্রাহক যখন কাগুজে নোট উপস্থাপন করেন, তাকে যেন সব সময় মূল্যবান ধাতব মুদ্রার মাধ্যমে অর্থ পরিশোধ করা যায়। পরবর্তীতে কেন্দ্রীয় ব্যাংকগুলিও স্বর্ণ বা রৌপ্য মুদ্রা দিয়ে কাগুজে নোট পরিশোধের ঐতিহ্য ধরে রেখেছিল। বর্তমানে জাতীয় কাগজের টাকাগুলিকে মূল্যবান ধাতব মুদ্রা বা অন্য কোন পণ্যের মাধ্যমে পরিশোধের ব্যবস্থা আর বিদ্যমান নেই। 

এদের মূল্য কেবল সরকারি আদেশের মাধ্যমে বলবৎ আছে।

ধারণা করা হয়, খ্রিস্টপূর্ব ২য় শতকে চীনে এবং প্রায় একই সময়ে ভূমধ্যসাগরীয় নগররাষ্ট্র কার্থেজে চামড়া বা চামড়ার কাগজে (পার্চমেন্ট) তৈরি দীর্ঘস্থায়ী হালকা বস্তুকে চাহিবামাত্র অর্থ পরিশোধের জন্য ব্যবহার করা শুরু হয়। বিশাল পরিমাণের অর্থ তাম্রমুদ্রা বা অন্যান্য ধাতব মুদ্রা দিয়ে পরিশোধ করার সময় মুদ্রাগুলিকে পরিবহনের সময় সমস্যা সৃষ্টি হত। সেটি এড়ানোর জন্যই কাগজের মুদ্রার প্রচলন হয়।

বর্তমান যুগে ব্যাংকনোট জালিয়াতি একটি অন্যতম সমস্যা। একে মোকাবিলা করতে সাম্প্রতিককালে নিরাপত্তামূলক বৈশিষ্ট্যবিশিষ্ট কাগজের টাকা ছাপানোর বিভিন্ন প্রযুক্তি উদ্ভাবন করা হয়েছে।

তথ্যসূত্র 

মুদ্রা
লিখিত যোগাযোগ
প্রাচীন উদ্ভাবন
কাগজজাত দ্রব্য
ব্যাংক নোট
ভবানীপুর বিধানসভা কেন্দ্র

ভবানীপুর (বিধানসভা কেন্দ্র) ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।

এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৫৯ নং ভবানীপুর বিধানসভা কেন্দ্রটি নিম্নলিখিত ওয়ার্ডগুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং  ৬৩, ৭০, ৭১, ৭২, ৭৩, ৭৪, ৭৭ এবং ৮২।
ভবানীপুর (বিধানসভা কেন্দ্র) ২৩নং কলকাতা দক্ষিণ লোকসভা কেন্দ্র-এর অংশ।

বিধানসভার সদস্য

নির্বাচনী ফলাফল

২০২১ উপ-নির্বাচন

২০২১

২০১৬

ভবানীপুর ১৯৫১ - ১৯৬২
১৯৫১ থেকে ১৯৬২ সাল পর্যন্ত ভবানীপুরের একটি বিধানসভা আসন ছিল। বেশিরভাগ বছরে প্রতিযোগিতার সংখ্যা অনেক বেশি ছিল কিন্তু বেশিরভাগই বিজয়ী এবং রানার্সকে উল্লেখ করা হচ্ছে। স্বাধীন ভারতের প্রথম নির্বাচনে ১৯৫১ সালে ভারতীয় জাতীয় কংগ্রেস মিরা দত্ত গুপ্ত, নির্দল দেবনাথ দাস, বিপ্লবী সমাজতান্ত্রিক দলের সোমেন্দ্রনাথ ঠাকুর এবং অন্যান্যদের পরাজিত করেন। ১৯৫৭ সালে,ভারতীয় জাতীয় কংগ্রেসের সিদ্ধার্থ শংকর রায় প্রজা সোশালিস্ট পার্টির সৈলা সেনকে পরাজিত করেন।  ১৯৬২ সালে সিদ্ধার্থ শঙ্কর রায় স্বাধীন প্রার্থী হিসেবে প্রতিদ্বন্দ্বিতা করে প্রীতিন রায় চৌধুরী পরাজিত করে ভারতীয় জাতীয় কংগ্রেস।

তথ্যসূত্র

পশ্চিমবঙ্গের বিধানসভা কেন্দ্র
কলকাতা জেলার রাজনীতি
বাংলাদেশ জাতীয় মহিলা আইনজীবী সমিতি

বাংলাদেশ জাতীয় মহিলা আইনজীবী সমিতি বাংলাদেশের নারী আইনজীবীদের সংগঠন। এর মূল কার্যালয় ঢাকায় অবস্থিত। সংগঠনটি ১৯৭৯ সালে প্রতিষ্ঠিত হয়। এ সংগঠন প্রতিষ্ঠার অন্যতম উদ্দেশ্য "দেশে নারী ও শিশুদের জন্য সকল সুযোগ ও অধিকার নিশ্চিত করার বিষয়ে কাজ করা"।

কর্মপদ্ধতি
বাংলাদেশ জাতীয় মহিলা আইনজীবী সমিতি প্রতিরোধ, সুরক্ষা, পুর্নবাসন ও পুনঃএকত্রীকরণ এই ৪টি পদ্ধতি অনুসরণ করে এর কাজ বাস্তবায়ন করে। যশোর, চট্টগ্রাম, গাজীপুর ও ঢাকায় সমিতির ৪টি আশ্রয় কেন্দ্র (প্রশান্তি নামে পরিচিত) রয়েছে।

সেবা পাওয়ার হটলাইন নাম্বার সমূহ
রাজশাহী- ০১৭১৮০০৪০২

খুলনা- ০১৭১৮০০৪০৩

সাতক্ষীরা- ০১৭১৮০০৪০৪

যশোর- ০১৭১৮০০৪০৫

বেনাপোল- ০১৭১৮০০৪০৮

ঢাকা- ০১৭১৮০০৪০০, ০১৭১৮০০৪০১, ০১৭১৮০০৪০৬, ০১৭১৮০০৪০৭, ০১৭১৩৩৩৫৯৯১

তথ্যসূত্র 

 https://web.archive.org/web/20180624072640/http://www.infokosh.gov.bd/atricle/helpline-bnwla

বহিঃসংযোগ
অফিসিয়াল ওয়েবসাইট

১৯৭৯-এ প্রতিষ্ঠিত
১৯৭৯-এ বাংলাদেশে প্রতিষ্ঠিত
বাংলাদেশে মানবাধিকার
বাংলাদেশে নারী অধিকার
১৯৭৯-এ প্রতিষ্ঠিত সংগঠন
বাংলাদেশ ভিত্তিক নারী সংগঠন
বাংলাদেশ হোম ওয়ার্কার্স উইমেন অ্যাসোসিয়েশন

বাংলাদেশ হোম ওয়ার্কার্স উইমেন অ্যাসোসিয়েশন যা সংক্ষেপে বিএইচডব্লিউএ, বাংলাদেশের একটি এনজিও। এর প্রধান কার্যালয় ঢাকায় অবস্থিত।  সংগঠনটি জীবনযাত্রার স্বাভাবিক মান এবং সামাজিক অধিকার থেকে বঞ্চিত গৃহকর্মীদের জন্য কাজ করে। বিশেষ করে সুবিধাবঞ্চিত গৃহকর্মীদের সাধারণ বিষয়াদি নিশ্চিত করতে সংগঠনটি সামাজিক সচেতনতা মূলক আয়োজন, বিষয়গুলো নিয়ে কর্মশালা, নীতিমালা তৈরিতে সহায়তা, উন্নয়ন এবং তাদের জীবনযাত্রা বিষয়ে সহায়তা করতে পরামর্শ দিয়ে থাকে।  বিএইচডব্লিউএ মূলত শিশু গৃহকর্মীদের বিষয়ে কাজ করে থাকে।  গৃহকর্মীদের অধিকার শ্রমিক আইনের মধ্যে না থাকায় এ ধরনের কাজে যুক্ত নারীদের স্বাস্থ্য সুরক্ষা ও নিরাপত্তার বিষয়গুলো নিয়েও কাজ করে বিএইচডব্লিউএ। ২০১৩ সালে বাংলাদেশের শ্রম ও কর্মসংস্থান মন্ত্রণালয়ে শ্রমিক সংগঠন হিসেবে নিবন্ধিত হয় বিএইচডব্লিউএ। এর মাধ্যমে অনিবন্ধিত একটি খাতকে সরকারের ট্রেড ইউনিয়ন তালিকাভুক্ত করা হয়। এ সংগঠনের মাধ্যমে গৃহকর্মীরা তাদের সাধারণ কাজের সুবিধার বিষয়গুলো ব্যাপারে কাজ করে।

ইতিহাস
১৯৮৬ সালে এ সংগঠনটি প্রতিষ্ঠা করে দিলরুবা আঙ্গুরী। তিনি সংগঠনটির সাধারণ সম্পাদক।  ১৯৯৯ সালের তথ্য অনুযায়ী ৫ জেলায় বিএইচডব্লিউএ’র সদস্য সংখ্যা ১৪ হাজার।

সহযোগী (সরকারি)

সহযোগী (আন্তর্জাতিক)

তথ্যসূত্র

১৯৮৬-এ প্রতিষ্ঠিত সংগঠন
বাংলাদেশ ভিত্তিক নারী সংগঠন
শাকিলা জালালুদ্দিন

শাকিলা জালালুদ্দিন, (শাকিলা জালাল নামেও পরিচিত) ছিলেন একজন রাজনীতিবিদ যিনি ভারতের পশ্চিমবঙ্গ রাজ্যের সমাজ কল্যাণ মন্ত্রনালয়ের উপমন্ত্রী হিসেবে দায়িত্ব পালন করেছেন। ১৯৬২ সালে ভারতীয় জাতীয় কংগ্রেসের হয়ে তিনি মাত্র ২৪ বছর বয়সে পশ্চিমবঙ্গের সংসদে প্রবেশ করেন। এর মাধ্যমে তিনি সব চেয়ে কম বয়সী সংসদ হিসেবে রেকর্ড গড়েছিলেন। নির্বাচনে তার প্রতিদ্বন্দ্বী ছিলেন সতন্ত্র প্রার্থী ফনিভূষণ মন্ডল। এখন পর্যন্ত, পশ্চিমবঙ্গের বাসন্তী নির্বাচনী এলাকায় তিনি সর্বোচ্চ সংখ্যক ভোট পেয়েছিলেন।

প্ররম্ভিক জীবন
জালালুদ্দিন ছিলেন তৎকালীন পশ্চিমবঙ্গের রাজনীতিবিদ এবং কৃষি মন্ত্রনালয়ের উপমন্ত্রী অাব্দুস শুকুরের মেয়ে। ১৯৬০ সালে বিধানসভায় হঠাৎ করেই তার পিতার মৃত্যু হলে ভারতীয় জাতীয় কংগ্রেস তাকে তার পিতার স্থালাভিষিক্ত হতে অনুরোধ করেন। শাকিলা তার প্রথম নির্বাচন সহানুভূতির সহিত ৪২০০০ ভোটে জয় লাগ করেন।

রাজনৈতিক অর্জন
শাকিলার মন্ত্রীত্বের প্রধান কার্যসমূহের মধ্যে অন্তর্ভুক্ত ছিল শিক্ষা ব্যবস্থাতে মানুষকে আগ্রহী করে তোলা, গ্রামীণ স্বাস্থ্য কেন্দ্রে প্রতিষ্ঠা এবং জনসংখ্যা বৃদ্ধি রোধ করতে সচেতনতা তৈরি করা। তার প্রথম মেয়াদে তিনি শিক্ষা কারিকুলামকে আন্তর্জাতিকীকরণ করেন। তার দ্বিতীয় মেয়াদে তিনি তার নির্বাচনী এলাকার প্রতিটি গ্রামে স্বাস্থকেন্দ্র নির্মাণ করেন। জন্ম নিয়ন্ত্রণের পিলের অত্যধিক মূল্য ও সচেতনার অভাবের কথা চিন্তা করে তিনি জন্মনিয়ন্ত্রণের জন্য লুপ ডিভাইস আইনসিদ্ধ করেন ও এব্যাপারে সচেতনতা তৈরি করেন। ১৯৬৮ সালে রাজনীতি থেকে অবসরের পূর্বে তিনি ১৯৬২ ও ১৯৬৭ সালে দুটি নির্বাচনে জয়লাভ করেন।

তথ্যসূত্র

১৯৩৫-এ জন্ম
২০০৫-এ মৃত্যু
পশ্চিমবঙ্গ বিধানসভার নারী সদস্য
পশ্চিমবঙ্গ বিধানসভার সদস্য ১৯৬২-১৯৬৭
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
২০শ শতাব্দীর ভারতীয় নারী রাজনীতিবিদ
পশ্চিমবঙ্গ বিধানসভার সদস্য ১৯৬৭-১৯৬৯
নাচোল মহিলা কলেজ

নাচোল মহিলা কলেজ রাজশাহী বিভাগের চাঁপাইনবাবগঞ্জ জেলার নাচোল উপজেলায় অবস্থিত একটি উচ্চ শিক্ষাপ্রতিষ্ঠান।

ইতিহাস 
নাচোল মহিলা কলেজটি ১৯৯৩ সালে নাচোল সদরে প্রতিষ্ঠিত হয়। তবে ১৯৯৫ সালে প্রতিষ্ঠানটি উচ্চ মাধ্যমিক পর্যায়ে সরকারী এমপিও ভূক্ত হয়। কলেজটি শুরুতে উচ্চ মাধ্যমিক স্তরে মানবিক শাখা নিয়ে যাত্রা শুরু করলেও ভাল ফলাফলের প্রেক্ষিতে পরবর্তিতে বিজ্ঞান ও ব্যবসায় শিক্ষা শাখা চালু হয়। এর পরে স্নাতক (পাশ) স্তরে বি.এ, বি.এস.এস ও বি.এস.সি শাখায় পাঠদান চালু হয়।

কার্যক্রম 
বর্তমানে কলেজে উচ্চ মাধ্যমিক, ডিগ্রী (পাস কোর্স) পড়ার ব্যবস্থা আছে। কলেজটিতে ১৪ সদস্য বিশিষ্ট একটি গভর্নিং বডি চালু রয়েছে যারা কলেজটি পরিচালনায় অংশগ্রহণ করে থাকে।

বহিঃসংযোগ
 কলেজের ওয়েবসাইট

তথ্যসূত্র 

চাঁপাইনবাবগঞ্জ জেলার মহাবিদ্যালয়
১৯৯৩-এ প্রতিষ্ঠিত শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বাংলাদেশের মহিলা বিশ্ববিদ্যালয় ও মহাবিদ্যালয়
শ্রীমতি রাসাসুন্দরী

শ্রীমতি রাসাসুন্দরী (১৮১০-১৮৯৯) ছিলেন ঊনবিংশ শতাব্দীর একজন বাঙ্গালী লেখক। উনি উনার আত্মজীবনীর জন্য বিখ্যাত ছিলেন। আত্মজীবনীতে উনি ঊনবিংশ শতাব্দীর একজন বাঙ্গালী গৃহবধূর চিত্র তুলে ধরেন।

প্রাথমিক জীবন 
রাসাসুন্দরী ১৮১০ সালে পাবনা জেলা, বেঙ্গল প্রেসিডেন্সি, ভারত কোম্পানী শাসন এ জন্মগ্রহণ করেন। তিনি বাসায় স্বশিক্ষিত হন, কিন্তু খুব অল্প প্রসারে। ১৮২২ সালে, যখন তার বয়স ১২ বছর, উনি সিতানাথ সরকারকে বিবাহ করেন। তার স্বামী ফরিদপুর জেলার রামদিয়ার একজন জমিদার ছিলেন। তার শ্বাশুড়ী এবং তিনজন বিধবা ননদ তাদের সাথে বসবাস করতেন। তার শ্বাশুড়ী তাকে খুব পছন্দ করতেন।

পেশা 
রাসাসুন্দরী ছিলেন একজন খুবই ধার্মিক মহিলা। তার শিক্ষা ছিল সীমিত। উনি প্রথম শিক্ষার সুযোগ পান যখন তার স্বামী তাকে ধর্মীয় গ্রন্থ চৈতন্যভাগবত কিনে দেন। উনি চৈতন্যভাগবত থেকে পড়ার চেষ্টা শুরু করেন এবং তার সীমিত জ্ঞান কাজে লাগিয়ে ২৫ বছর বয়সে পড়তে শিখেন। তার এক পুত্র সন্তানের সাহায্যে তিনি ৫০ বছর বয়সে লিখতে শিখেন। তার বয়স যখন ৫৯ তখন তার স্বামী সীতানাথ সরকার পরলোকগমন করেন। স্বামীর মৃত্যুর পর তিনি হাতে অনেক মুক্ত সময় পান এবং তা কাজে লাগাতে আত্মজীবনী লেখা শুরু করেন। ১৮৮৬ সালে উনার আত্মজীবনী আমার জীবন মুদ্রিত হয়। তার আত্মজীবনী তার উপর এবং তার পরিবারে তার ভূমিকার উপর দৃষ্টিপাত করে। নিজের জীবনী লেখার মাধ্যমে উনি একজন বাঙ্গালী গৃহবধূর জীবন তুলে ধরেন, যেখানে তাকে সারাক্ষণ সাংসারিক কাজে নিয়োজিত থাকতে হয়। তিনি লিখেন যে খাওয়ার সময় উনাকে খেতে হত সবার শেষে যখন সবাই তাদের খাওয়া শেষ করে উঠে পড়েছে, এবং কাজের লোক থাকা সত্বেও তাকে বাসার কাজ করতে হ'তো। ১৮৯৮ সালে মুদ্রিত তারঁ আত্মজীবনীর দ্বিতীয় সংস্করণে উনি আরও নতুন তথ্য যোগ করেন। বইটিতে তুলে ধরা হয় তার নিজের জীবন গঠনের চেষ্টা এবং সমাজে একজন বাঙ্গালী নারীর তীব্র চাপের কথা।

মৃত্যু 
রাসাসুন্দরী ১৮৯৯ সালে মৃত্যুবরণ করেন।

তথ্যসূত্র

১।  Sen, Nivedita (2015) Family, School and Nation: The Child and Literary Constructions in 20th-Century Bengal. Routledge. ISBN 9781317410614. Retrieved 13 November 2017.

৩। Tripathi, Salil (2016). The Colonel Who Would Not Repent: The Bangladesh War and Its Unquiet Legacy. Yale University Press. ISBN 9780300221022. Retrieved 13 November 2017.

বহিঃসংযোগ 
 
১৮১০-এ জন্ম
১৮৯৯-এ মৃত্যু
বাংলাদেশী লেখিকা‎
বাংলাদেশী নারীবাদী
বাঙালি লেখক
পাবনা জেলার ব্যক্তি
মাসুদা খাতুন

মাসুদা খাতুন (১৮৮৫-১৯২৬) ছিলেন বাঙালিদের মধ্যে নারীবাদ ও ধর্মনিরপেক্ষতায় পথপ্রদর্শকদের কাতারে। তার ছদ্মনাম মিসেস এম রহমান।

জীবনী 
মাসুদা খাতুন ১৮৮৫ খ্রিষ্টাব্দে এক সম্ভ্রান্ত পরিবারে জন্মগ্রহণ করেন। তার বাবা ছিলেন হুগলি জেলা, বেঙ্গল প্রেসিডেন্সি, ব্রিটিশ ভারতের আইনজীবী। তার বয়স যখন ১১ তখন তার বিয়ে হয়। তার স্বামী, মাহমুদুর রহমান ছিলেন কলকাতার রেজিস্ট্রার। তার সমকালীন নারীবাদী এবং ঘন ঘন কলম বন্ধু ছিলেন বেগম রোকেয়া সাখাওয়াত হোসেন।

পেশা 
মাসুদা খাতুন লিখেছেন নারীদের অধিকার এবং নারীবাদ চর্চার উপর। তিনি সমালোচনা করেছেন রক্ষণশীল মুসলমানদের। ইসলামবাদ চর্চাকারীদের তিনি তার লেখায় সমালোচনা করেছেন। তিনি ছিলেন ধূমকেতু পত্রিকার নিয়মিত অবদানকারী। ধূমকেতু ছিল কাজী নজরুল ইসলামের সম্পাদনায় প্রকাশিত সাময়িকী। নজরুল যখন ভবিষ্যতের কবি হতে চলেছেন, তখন তার শুরুর দিককার একটি কবিতা বিষের বাঁশি উৎসর্গ করেছিলেন মাসুদা খাতুনকে। নজরুল উনার লেখাকে শ্রদ্ধা করতেন, মাসুদাকে ডাকতেন মা বলে। তিনি ছিলেন একজন দৃঢ় ধর্মনিরপেক্ষতাবাদী যিনি মুসলিম এবং হিন্দুদের মধ্যে ঐক্যের ডাক দিতেন। তিনি সিনেমা এবং কীর্তনগুলোয় যেতেন বোরকা না পরিধান করে। তৎকালীন সমাজে মুসলিম নারীরা বোরকা পড়বে না এটা মেনে নেয়ার  মত ছিল না। তিনি একটি পতিতাবৃত্তি পুনর্বাসন কেন্দ্র নির্মাণে সহায়তা করেন। তিনি পর্দা বনাম বঞ্চনা রচনায় নারীদের পর্দার মাধ্যমে কীভাবে ইসলাম পাশ কাটিয়ে বসিয়ে রেখেছে তার কঠোর সমালোচনা করেন।

মৃত্যু 
মাসুদা খাতুন ১৯২৬ খ্রিষ্টাব্দে পরলোকগমন করেন। তার মৃত্যুর পর কাজী নজরুল ইসলাম তার একটি বই তাকে উৎসর্গ করেছিলেন তাকে অগ্নি নাগিনী সম্বোধন করে। তার স্বামী তার সকল রচনাকর্ম জোগাড় করে চানাচুর নামে ১৯২৭ খ্রিষ্টাব্দে প্রকাশ করেন।

তথ্যসূত্র 

১৮৮৫-এ জন্ম
১৯২৬-এ মৃত্যু
২০শ শতাব্দীর ভারতীয় ঔপন্যাসিক
বাংলাদেশী নারীবাদী
বাংলাদেশী নারী ঔপন্যাসিক
হুগলি জেলার ব্যক্তি
২০শ শতাব্দীর বাংলাদেশী কবি
ইসলামি নারীবাদী
বাংলাদেশী লেখিকা
ভারতীয় ঔপন্যাসিক
২০শ শতাব্দীর ভারতীয় লেখিকা
বাংলাদেশী নারী কবি
ছদ্মনামধারী লেখিকা
বাঙালি লেখক
ভারতীয় নারী ঔপন্যাসিক
পশ্চিমবঙ্গের ঔপন্যাসিক
পশ্চিমবঙ্গের লেখিকা
কলকাতার লেখক
২০শ শতাব্দীর ছদ্মনামধারী লেখক
ঢাকাদক্ষিণ ইউনিয়ন

ঢাকাদক্ষিণ ইউনিয়ন () বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।

অবস্থান
গোলাপগঞ্জ উপজেলা সদর থেকে প্রায় সাত কি.মি.দক্ষিণ-পূর্বে পাহাড়-টিলা-নদী বেষ্টিত ঢাকাদক্ষিণ ইউনিয়ন অবস্থিত। এর পূর্বে বুধবারী বাজার এবং উত্তর বাদেপাশা ইউনিয়ন, দক্ষিণে লক্ষ্মীপাশা ও লক্ষণাবন্দ ইউনিয়ন, উত্তরে আমুড়া ও গোলাপগঞ্জ পৌরসভা অবস্থিত।

ইতিহাস
ঐতিহ্যের সমৃদ্ধ এক জনপদের নাম ঢাকাদক্ষিণ। সিলেটের প্রাচীন ব্যবসা কেন্দ্র ঢাকাদক্ষিণ ইউনিয়ন। ধর্ম-রাজনীতি-মুক্তিযুদ্ধ প্রভৃতি কারণে ভারতীয় উপমহাদেশের ইতিহাসে এক গুরুত্বপূর্ণ স্থান দখল করে আছে এই ইউনিয়নটি। মুঘল আমলে বর্তমান গোলাপগঞ্জ উপজেলার আয়তনাধীন এলাকার রাজস্ব আদায়-উশুল তহবিলের ঘাঁটি ছিল বর্তমান ঢাকাদক্ষিণ। ইংরেজ আমলে হেতিমগঞ্জ এলাকায় থানা সদর স্থাপিত হলে ঢাকাদক্ষিণ তার প্রশাসনিক গুরুত্ব হারায়। ঐতিহাসিক বাণী প্রসন্ন মিশ্রের মতে, “ঢাকাদক্ষিণ যদিও শহর নয় তথাপি একে গ্রাম-সমষ্টি ও বলা যাবেনা। দেশভাগের আগেই এখানে  পোস্টঅফিস, ডাকবাংলো, ডিসপেনসারি, সাবরেজিষ্ট্রি অফিস ছিল। ”১৯৪৭ সালে ঢাকাদক্ষিণ পাকিস্থানের অন্তর্ভুক্ত হয়, ১৯৬২ সালে  ইউনিয়ন পরিষদ হিসেবে প্রতিষ্টিত হয়।

গ্রামসমূহ 
উল্লেখযোগ্য গ্রামসমূহ- রায়গড়, দত্তরাইল, বারকোট, কানিশাইল ও আংশিক নালীউরি (দক্ষিণ কানিশািইল), মিশ্রপাড়া, নগর, আংশিক বাদ খর্দ্দাপাড়া, সুনামপুর, ইসলামপুর, আংশিক নিশ্চিন্ত। 

মৌজাসমূহঃ বারকোট, চিটা বাদ খরদা পাড়া, চিটা বাদ নিশ্চিন্ত, দত্তরাইল, রায়গড়, চিটা বাদ কানিশাইল, চিটা নালিউরি।

শিক্ষা প্রতিষ্ঠান

উল্লেখযোগ্য শিক্ষা প্রতিষ্ঠান-
 ঢাকা দক্ষিণ ডিগ্রি কলেজ
 ঢাকাদক্ষিণ বহুমুখী স্কুল এন্ড কলেজ;
 ঢাকাদক্ষিণ বালিকা উচ্চ বিদ্যালয় ও কলেজ
 বি, এন, কে হাই স্কুল এন্ড কলেজ, নিশ্চিন্ত (খরদা পাড়া)।
 নিশ্চিন্ত হাজী আব্দুস সহীদ মহিলা আলিম মাদ্রাসা

দর্শনীয় স্থান
 শ্রী শ্রী চৈতন্যদেবের বাড়ি ও মন্দির;
 জমিদার কালিকা প্রসাদ চৌধুরীর বাড়ি
 পাঁচপীরের মাজার
 বড়পোতার মোকামটিলা (রায়গড়)
 কানিশাইল শিববাড়ী
 কানিশাইল হযরতের মোকাম

উল্লেখযোগ্য ব্যক্তিত্ব 
চৈতন্য মহাপ্রভু, বৈষ্ঞব ধর্মের প্রবর্তক 
ড. ইফতেখার আহমদ চৌধুরী, তত্ত্বাবধায়ক সরকারের সাবেক উপদেষ্টা।
ইনাম আহমেদ চৌধুরী, সাবেক সচিব ও প্রাইভেটাইজেশন কমিশনের প্রাক্তন চেয়ারম্যান।
লে. জেনারেল (অব.)হাসান মশহুদ চৌধুরী, সাবেক বাংলাদেশ সেনাবাহিনীর সেনাপ্রধান ও দুর্নীতি দমন কমিশনের সাবেক চেয়ারম্যান।
ইছমাইল আলী, নানকার বিদ্রোহের অগ্রনায়ক।
ড. কালীপদ দত্ত চৌধুরী, বিশ্ববিখ্যাত ধনকুবের।
ড. এম.আর.চৌধুরী, সমগ্র পূর্ব পাকিস্তানের প্রথম এফ.আর.সি.এস ডাক্তার। (প্রয়াত) 
ডা. রঞ্জিত কুমার দে, বাংলাদেশ স্বাস্থ্যবিভাগের সাবেক মহাপরিচালক।
ড. মইন উদ্দিন, বিশ্ববিখ্যাত বিজ্ঞানী।
গিয়াস উদ্দিন চৌধুরী, ব্রিটিশ ও পাকিস্তান সরকারের ঊর্ধ্বতন কর্মকর্তা।
ড. আতাউর রহমান, বাংলাদেশ ডাক বিভাগের সাবেক মহাপরিচালক ও বিশিষ্ট রম্যলেখক।
আব্দুল মালেক, বিশিষ্ট মুক্তিযোদ্ধা-বীরপ্রতীক।
ড. অশোক বিজয় রাহা, বিশ্ববিখ্যাত রবীন্দ্র গবেষক ও রবীন্দ্র-ভারতী বিশ্ববিদ্যালয়ের সাবেক রবীন্দ্র অধ্যাপক।

চেয়ারম্যানগণের তালিকা
বর্তমান চেয়ারম্যান: শেখ মোহাম্মদ আব্দুর রহিম

তথ্যসূত্র

আরও দেখুন 
 বাংলাদেশের ইউনিয়ন;
 সিলেট জেলা;
 গোলাপগঞ্জ উপজেলা;
 লক্ষণাবন্দ ইউনিয়ন;
 দৈনিক সিলেটের ডাক।

বহিঃসংযোগ 
 বাংলাপিডিয়া;
 আমাদের সিলেট;
 ঢাকাদক্ষিণ ইউনিয়ন - জাতীয় তথ্য বাতায়ন;

গোলাপগঞ্জ উপজেলার ইউনিয়ন
হালিমা ইয়াকুব

হালিমা বিনতে ইয়াকুব (জাওই: ; জন্ম ২৩শে আগস্ট ১৯৫৪) হলেন সিঙ্গাপুরের একজন রাজনীতিবিদ যিনি বর্তমানে সিঙ্গাপুরের রাষ্ট্রপতির দায়িত্ব পালন করছেন। রাষ্ট্রপতি হিসেবে শপথ গ্রহণের পূর্বে ২০১৩ সাল থেকে ২০১৭ সালের আগস্ট পর্যন্ত তিনি সিঙ্গাপুরের সরকারি দল পিপল’স একশন পার্টির মনোনীত স্পিকার হিসেবে দায়িত্ব পালন করেছেন। ২০০১ থেকে ২০১৫ সাল পর্যন্ত তিনি সংসদে জুরং দলের হয়ে প্রতিনিধিত্ব করেন এবং ২০১৫ থেকে ২০১৭ সাল পর্যন্ত মার্সিলিং ইউ দলের প্রতিনিধিত্ব করেন।

২০১৭ সালের ৭ই আগস্ট রাষ্ট্রপতি নির্বাচনের জন্য তিনি সংসদের এমপি ও স্পিকার হিসেবে এবং তার দল পিএপি থেকে পদত্যাগ করেন। ২০১৭ সালের ১৩ সেপ্টেম্বর তিনি রাষ্ট্রপতি হিসেবে নির্বাচিত হন যেহেতু সেসময় তার প্রতিদ্বন্দ্বী কোন প্রার্থী ছিল না। পরের দিন তিনি সিঙ্গাপুরের সর্বপ্রথম নারী রাষ্ট্রপতি হিসেবে শপথ গ্রহণ করেন।

প্রারম্ভিক জীবন ও শিক্ষা

হালিমা ইয়াকুব বাবার পক্ষ থেকে ভারতীয় বংশদ্ভূত এবং মায়ের পক্ষ থেকে মালয় বংশদ্ভূত। তার ৪ বছর বয়সে তার পিতা হৃদযন্ত্রের ক্রিয়া বন্ধ হয়ে মৃত্যুবরণ করেন এবং তিনিসহ তার চার ভাইবোন পরবর্তীতে মায়ের কাছে বড় হন। তার বাবার মৃত্যুর সময় তার পরিবার দারিদ্রতার মধ্য দিয়ে জীবন অতিবাহিত করে। তিনি বিভিন্ন সময় তৎকালীন সিঙ্গাপুর পলিটেকটিকের সামনে এবং প্রিন্স এডওয়ার্ড সড়কের কাছে নাসি পেডং বিক্রিতে তার মাকে সাহায্য করতেন।

১৯৭৮ সালে সিঙ্গাপুর জাতীয় বিশ্ববিদ্যালয় থেকে আইন বিষয়ে স্নাতক ডিগ্রী অর্জনের পূর্বে তিনি সিঙ্গাপুর চীনা বিদ্যালয় ও তেনজং কেটং বালিকা বিদ্যালয়ে অধ্যয়ন করেন। ১৯৮১ সালে তিনি সিঙ্গাপুর বারে যোগদান করেন। ২০০১ সালে তিনি সিঙ্গাপুর জাতীয় বিশ্ববিদ্যালয় থেকে আইনে স্নাতকোত্তর সম্পন্ন করেন। ২০১৬ সালের ৭ই জুলাইে এনইউএসতে তাকে সম্মানসূচক ডক্টরেট ডিগ্রী প্রদান করা হয়।

তথ্যসূত্র

বহিঃসংযোগ

Mdm Halimah Yacob at parliament.gov.sg 

http://www.jrtc.org.sg/

পিপলস অ্যাকশন পার্টির রাজনীতিবিদ
সিঙ্গাপুরের রাষ্ট্রপতি
১৯৪৯-এ জন্ম
রাজনীতিতে সিঙ্গাপুরীয় নারী
১৯৫৪-এ জন্ম
২১শ শতাব্দীর নারী রাজনীতিবিদ
নারী রাষ্ট্রপ্রধান
জীবিত ব্যক্তি
সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
সিঙ্গাপুরীয় মুসলিম
মালয় বংশোদ্ভূত সিঙ্গাপুরী
নারী রাষ্ট্রপতি
শর্বরী জোহরা আহমেদ

শর্বরী জোহরা আহমেদ একজন বাংলাদেশি আমেরিকান লেখিকা। তিনি পরিচিত আমেরিকায় এবিসি শো কোয়ান্টিকো এর লেখক হিসেবে।

জীবনী 
শর্বরী জোহরা বাংলাদেশের ঢকায় জন্মগ্রহণ করেন। তিনি সৃষ্টিশীল লেখা বিষয়ে মাস্টার্স ডিগ্রি পড়তে আমেরিকায় পাড়ি জমান। তিনি জাতিগতভাবে বাংলাদেশি। তিনি ইথিওপিয়ায় ছিলেন বেশ কিছুদিন, তার গল্প পেপসি এর পটভূমি ইথিওপিয়াতে যেখানে এক বাংলাদেশি কূটনীতিকের কন্যা মানিয়ে নেয়ার চেষ্টা করছে এমন কাহিনী বিধৃত।

পেশাজীবন 
শর্বরী জোহরা আহমেদ এবিসি শো কোয়ান্টিকোর প্রথম সিজনের লেখক দলে ছিলেন, যা তাকে প্রথম কোনো বাংলাদেশি নারী হিসেবে কোনো নেটওয়ার্ক শো এর লেখক হিসেবে সম্মান এনে দেয়। তিনি একটি নাটক লিখেছেন রেইজিন্স নট ভার্জিন্স (Raisins Not Virgins) নামে, যেটি শর্টফিল্মে রূপ দেয়া হয়।  নাটকটি লিখেছেন তিনি এক তরুণ নারী চরিত্রকে উপজীব্য করে যে আমেরিকান মুসলিম তার ইসলামিক সত্ত্বা তুলে ধরতে চায়। এটি তিনি রচনা করেন ২০০৩ খ্রিষ্টাব্দে এবং ২০০৮ এ মঞ্চায়নের জন্য প্রস্তুত করেন। তিনি নাটকটিতে প্রযোজনা ও অভিনয় করেন। ঐ বছরেই, ট্রিবেকা চলচ্চিত্র প্রদর্শনীতে তার চলচ্চিত্রটি নির্বাচিত হয়। তার বই, দ্যা ওশ্যান অফ মিসেস নাগাই প্রকাশিত হয় হে উৎসব ঢাকায় ২০১৩ খ্রিষ্টাব্দে। তিনি ম্যানহাটানভিলে কলেজে মাস্টার্স অব ফাইন আর্টসে কর্মরত রয়েছেন।  ভারতীয় অভিনেত্রী সোহা আলি খান মুসলিম চরমপন্থীদের দ্বারা সমালোচিত হয়েছিলেন চরমপন্থীদের মতে অনৈসলামিকভাবে শাড়ি পরিধান করার কারণে। কিন্তু জোহরা আহমেদ এই অভিনেত্রীকে বিতর্ককে প্রতিহত করেন।  তিনি ঔপনিবেশিক পরবর্তী সাহিত্যের উপর উপস্থাপনা প্রদান করেন ২০১৬ খ্রিষ্টাব্দে বাংলাদেশে অনুষ্ঠিত এসোসিয়েশন অব রাইটার্স অ্যান্ড রাইটিং প্রোগ্রামস এর সম্মেলনে। দ্যা লাইন উইথ ইখতিসাদ আহমেদ নামের এক নতুন প্রজেক্টে বর্তমানে তিনি কাজ করছেন।  তার গল্প বেশ কয়েকটি সাময়িক পত্রিকা ও সংকলনে প্রকাশ পেয়েছে গেটিসবার্গ রিভিউসহ পেইন্টেড ব্রাইড কোয়ার্টারলি এবং এশিয়ান প্যাসিফিক আমেরিকান জার্নালে। ২০১৭ খ্রিষ্টাব্দে মিতালি বোস পার্কিন্সের রচিত রিকশা গার্ল এর পর্দায় রূপ দেন। চলচ্চিত্রটি প্রযোজনা করে স্লিপারোয়েভ ফিল্মস এবং পরিচালনা করেন অমিতাভ রেজা চৌধুরী।

গ্রন্থপঞ্জি 
 দ্যা ওশ্যান অফ মিসেস নাগাই (The Ocean of Mrs. Nagai)
 দ্যা নিউ অ্যান্থেম: এ সাবকন্টিনেন্ট ইন ইটস ওউন ওয়ার্ল্ড (The New Anthem: A Subcontinent in its Own Word)
 লাইফলাইনস (Lifelines)

তথ্যসূত্র 

বাংলাদেশী বংশোদ্ভূত মার্কিন ব্যক্তি
বাংলাদেশী লেখিকা
জীবিত ব্যক্তি
নিউ ইয়র্ক বিশ্ববিদ্যালয়ের প্রাক্তন শিক্ষার্থী
ঢাকার ব্যক্তি
বাংলাদেশী লেখক
সরকারি বালিকা উচ্চ বিদ্যালয়, দিনাজপুর

সরকারি বালিকা উচ্চ বিদ্যালয়, দিনাজপুর বাংলাদেশের দিনাজপুর জেলার দিনাজপুর সদর উপজেলার একটি মাধ্যমিক বিদ্যালয়। এটি ১৮৬৯ সালে প্রতিষ্ঠিত হয়।

কৃতী শিক্ষার্থী 

 বেগম খালেদা জিয়া - বাংলাদেশের সাবেক প্রধানমন্ত্রী।

শিক্ষা কার্যক্রম
প্রায় ২,০০০-এর অধিক শিক্ষার্থী এখানে পড়াশোনা করে। শিক্ষক আছেন মোট ৫৫ জন। এখানকার শিক্ষকগণ দক্ষ এবং বন্ধুত্বপরায়ণ।

অবকাঠামো 
সরকারি বালিকা উচ্চ বিদ্যালয়, দিনাজপুর-এ মোট ৪টি ভবন রয়েছে। একটি ৩ তলা ভবন সহ শিক্ষার্থীদের জন্য মোট ৩৬ টি কক্ষ রয়েছে।

শিক্ষা সময় 
প্রভাতি শাখা সকাল 7:00 টায় শুরু হয় এবং 11:55 মিনিটে শেষ হয়। দিবা শাখা দুপুর 12:20 টায় শুরু হয় এবং 5:25 এ শেষ হয়।

তথ্যসূত্র 

দিনাজপুর জেলার শিক্ষাপ্রতিষ্ঠান
১৮৫৯-এ ভারতে প্রতিষ্ঠিত

দিনাজপুর জেলার বিদ্যালয়
১৮৫৯-এ প্রতিষ্ঠিত শিক্ষাপ্রতিষ্ঠান
দৌলতুন্নেছা খাতুন

দৌলতুন্নেছা খাতুন (১৯১৮-১৯৯৭) ছিলেন একজন বাঙালি রাজনীতিবিদ, সামাজ কর্মী, নারীবাদী এবং পূর্ববাংলা আইন পরিষদের সদস্য।

প্ররম্ভিবক জীবন
দৌলতুন্নেছা ১৯১৮ সালে ব্রিটিশ রাজের অধীন পূর্ব বাংলার বগুড়ার সোনাতলাতে জন্মগ্রহণ করেন। ৮ বছর বয়সে তিনি হাফিজুর রহমানের সাথে বিবাহ বন্ধনে আবদ্ধ হন যিনি ছিলেন পেশায় ডাক্তার। ঢাকা ইডেন মহিলা কলেজে তিনি ১২ বছর পর্যন্ত অধ্যয়ন করেন। নারী শিক্ষার বিরুদ্ধে সমাজিক চাপ থাকা সত্ত্বেও তিনি তার স্বামীর বাড়িতে লেখাপড়া চালিয়ে যান।

কর্মজীবন
১৯৩০ সালে ১২ বছর বয়সে তিনি গান্ধীর লবণ সত্যাগ্রহ আন্দোলনে যোগদান করেন। তিনি গাইবান্ধায় সমমনা নারীদের নিয়ে গাইবান্ধা মহিলা সমিতি প্রতিষ্ঠা করেন। কিছু সংখ্যক মুসলিম নারীদের মধ্যে তিনি অন্যতম যিনি সত্যাগ্রহ আন্দোলনে যোগদান করেছিলেন। স্নাতক সম্পন্ন করার পূর্ব পর্যন্ত তিনি লেখাপড়া চালিয়ে যান। তার নারী অধিকার আন্দোলনে সম্পৃক্তা থাকার কারণে তাকে এবং তার স্বামীকে বাড়ি ছেড়ে চলে যেতে হয়েছিল।

তিনি ব্রিটিশ রাজ কর্তৃক গ্রেফতার হন। পঞ্চাশের মন্বন্তরে ১৯৪৩ সালে তিনি একটি এতিমখানা প্রতিষ্ঠা করেন। ভারত বিভাগের পর তিনি ঢাকায় স্থায়ী হন। ১৯৫৪ সালে নারীদের অংশগ্রহণে বিজয়ী হয়ে তিনি পূর্ববাংলা আইন পরিষদের সদস্য নির্বাচিত হন। ১৯৫৬ সালে তিনি চীনে পাকিস্তান প্রতিনিধিদলে ছিলেন।

মৃত্যু
১৯৯৭ সালে তিনি গাইবান্ধাতে মৃত্যুবরণ করেন।

তথ্যসূত্র

১৯১৮-এ জন্ম
১৯৯৭-এ মৃত্যু
বাংলাদেশী রাজনীতিবিদ
বাংলাদেশী নারীবাদী